Linnun satu
Sydänpäivän hiutuvassa helteessä leväten
 näin sinut, pieni valkea kuu,
 kun sinä liu’uit auringon täyttämän taivaan yli.

 Pensaassa pieni lintu leperteli satua:
 rakastunut jumalatar kiitää
 pienessä helmiäisveneessä
 yli taivaan säteilevän meren,
 sillä ihanan paimenen kutsu
 on soinut kummaa kaihoa täynnä
 maailman kaikkien vuorten yli.

 Mustat pääskyset lentävät
 kultasateena varisevaa naurua kohti,
 ja venheestä heittävät hennot kädet
 jalokiviä taivaan saarille.
 Pimeitten öitten tullen
 näet niitten tähtinä kimmeltävän.
 Silloin jo ihanat sydämet
 ajautuvat kuolleina mustaan rantaan.